**Pressemelding**

5. april 2016

**Komplett PC by Noobwork**

**En av Norges største YouTube-stjerner Joachim Haraldsen, bedre kjent som Noobwork, inngår samarbeid med Norges ledende nettbutikk, Komplett.**

* YouTube-stjernene er nåtidens store helter for den yngre målgruppen, sier Pål Fredrik Berg, kategorisjef for Komplett PC. Om kort tid lanserer vi en ny gamer-PC designet av Noobwork. Denne inneholder det siste av teknologi, og egner seg godt for E-sport. I tillegg vil Komplett utvikle en serie med Noobwork-produkter for salg i nettbutikken.

Noobwork har siden 2013 hatt sin egen spillkanal på YouTube med daglige sendinger. Kanalen følges av snart 140 000 abonnenter og med det når han et større publikum enn mange TV-programmer. Noobwork har også sitt eget magasin i Norge. Dette lanseres om kort tid også i Sverige.

* Noobwork er et godt forbilde og står for verdier vi ønsker å identifisere oss med. Han er Norges største gamer og lever fulltid av dette. Hovedtyngden av hans fans er unge, og representerer morgendagens kunder. Vi har store forventninger til samarbeidet, og gleder oss til å komme skikkelig i gang, sier Berg.

E-sport er i kraftig vekst. Mange i foreldregenerasjonen har ikke fanget opp hvor stort dette har blitt blant de yngre. Det finnes ca. 1,3 millioner PC-spillere i Norge og ca. 40 % av disse har vært aktive de siste to ukene. Gjennomsnittlig spilltid for denne gruppen er ca. 14 timer pr. uke.

**For mer informasjon kontakt:**

Pål Fredrik Berg, kategorisjef Komplett PC, mobil 90 04 48 95

**Komplett Group**

Komplett Group er Nordens største netthandelsaktør med 16 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)